**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS TARYBOS 2018 M. SPALIO 24 D. SPRENDIMO** [**NR. 5TS-1449**](http://10.103.1.4:49201/aktai/Default.aspx?Id=3&DocId=49414) **„DĖL LAZDIJŲ RAJONO SAVIVALDYBĖS NEFORMALIOJO VAIKŲ ŠVIETIMO LĖŠŲ SKYRIMO IR NAUDOJIMO TVARKOS APRAŠO TVIRTINIMO” PAKEITIMO**

2019 m. spalio 13 d. Nr. 34-161

Lazdijai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Neformaliojo vaikų švietimo lėšų skyrimo ir panaudojimo tvarkos aprašo, patvirtinto Lietuvos Respublikos švietimo ir mokslo ministro 2018 m. rugsėjo 12 d. įsakymu Nr. V-758 „Dėl Neformaliojo vaikų švietimo lėšų skyrimo ir panaudojimo tvarkos aprašo patvirtinimo“, 8 ir 31 punktais, Lazdijų rajono savivaldybės taryba n u s p r e n d ž i a:

1. Pakeisti Lazdijų rajono savivaldybės neformaliojo vaikų švietimo lėšų skyrimo ir naudojimo tvarkos aprašą, patvirtintą Lazdijų rajono savivaldybės tarybos 2018 m. spalio 24 d. sprendimu [Nr. 5TS-1449](http://10.103.1.4:49201/aktai/Default.aspx?Id=3&DocId=49414) „Dėl Lazdijų rajono savivaldybės neformaliojo vaikų švietimo lėšų skyrimo ir naudojimo tvarkos aprašo tvirtinimo“:

1.1. pakeisti 5 punktą ir išdėstyti jį taip:

„5. Vienam NVŠ programoje dalyvaujančiam vaikui skiriama lėšų suma – 13,62 Eur per mėnesį.“;

1.2. pakeisti 42 punktą ir jį išdėstyti taip:

„42. Savivaldybė siekia, kad NVŠ programos būtų:

42.1. įgyvendinamos kuo arčiau vaiko gyvenamosios vietos ar mokyklos, kurioje jis mokosi, ir jas lankančių vaikų skaičius padidėtų skaičiumi, kuris gaunamas, skirtas lėšas padalinus iš mėnesių skaičiaus ir koeficiento 15 (pagal rekomenduojamą vaikui mėnesiui skiriamą lėšų dydį);

42.2. įgyvendinamos bendrojo ugdymo mokyklų, kultūros įstaigų ir kitose saugiose ir tam tikslui pritaikytose erdvėse. NVŠ teikėjams, vykdantiems NVŠ programas savivaldybei priklausančiose įstaigose, savivaldybės turtas NVŠ teikėjams išnuomojamas Lietuvos Respublikos valstybės ir savivaldybių turto valdymo, naudojimo ir disponavimo juo įstatymo ir Lazdijų rajono savivaldybės tarybos patvirtinto Lazdijų rajono savivaldybės materialiojo turto viešo nuomos konkurso, ir nuomos ne konkurso būdu, organizavimo tvarkos aprašo nustatyta tvarka.“.

2. Nustatyti, kad šis sprendimas įsigalioja 2019 m. lapkričio 1 d.

Savivaldybės merė Ausma Miškinienė

Auksė Stirbienė, tel. (8 318) 66 143

**LAZDIJŲ RAJONO SAVIVALDYBĖS TARYBOS SPRENDIMO**

 **„DĖL LAZDIJŲ RAJONO SAVIVALDYBĖS TARYBOS 2018 M. SPALIO 24 D. SPRENDIMO** [**NR. 5TS-1449**](http://10.103.1.4:49201/aktai/Default.aspx?Id=3&DocId=49414) **„DĖL LAZDIJŲ RAJONO SAVIVALDYBĖS NEFORMALIOJO VAIKŲ ŠVIETIMO LĖŠŲ SKYRIMO IR NAUDOJIMO TVARKOS APRAŠO TVIRTINIMO” PAKEITIMO” PROJEKTO**

**AIŠKINAMASIS RAŠTAS**

2019-10-04

Lazdijų rajono savivaldybės tarybos sprendimo „Dėl Lazdijų rajono savivaldybės tarybos 2018 m. spalio 24 d. sprendimo [Nr. 5TS-1449](http://10.103.1.4:49201/aktai/Default.aspx?Id=3&DocId=49414) „Dėl Lazdijų rajono savivaldybės neformaliojo vaikų švietimo lėšų skyrimo ir naudojimo tvarkos aprašo tvirtinimo” pakeitimo“ projektas parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi, Neformaliojo vaikų švietimo lėšų skyrimo ir panaudojimo tvarkos aprašo, patvirtinto Lietuvos Respublikos švietimo ir mokslo ministro 2018 m. rugsėjo 12 d. įsakymu Nr. V-758 „Dėl Neformaliojo vaikų švietimo lėšų skyrimo ir panaudojimo tvarkos aprašo (toliau – Aprašas) patvirtinimo“, 8 ir 31 punktais.

Aprašo 8 punkte sakoma, „Jei savivaldybė, atsižvelgdama į prioritetus, nustato kitokią neformaliojo vaikų švietimo (toliau –NVŠ) lėšų sumą vienam NVŠ programoje dalyvaujančiam vaikui ar skirtingus NVŠ lėšų dydžius, ji negali būti mažesnė nei 10 Eur ir didesnė nei 20 Eur per mėnesį. Nerekomenduojama nustatyti didesnės nei 15 eurų per mėnesį sumos vaikui, jei savivaldybės vaikų dalyvavimo NVŠ veiklose procentas yra mažesnis nei 75 proc. nuo visų savivaldybėje pagal bendrojo ugdymo programas besimokančių mokinių skaičiaus“, o 31 punkte – „Savivaldybės turi siekti, kad NVŠ programos būtų įgyvendinamos kuo arčiau vaiko gyvenamosios vietos ar mokyklos, kurioje jis mokosi. Rekomenduojama NVŠ programas įgyvendinti bendrojo ugdymo mokyklų, kultūros įstaigų ir kitose saugiose ir tam tikslui pritaikytose erdvėse. Rekomenduojama savivaldybių taryboms, tvirtinant turto nuomos taisykles, numatyti, kad NVŠ teikėjai galėtų išsinuomoti patalpas už minimalią kainą.“

Lazdijų rajono savivaldybė dalyvauja projekte „Neformaliojo vaikų švietimo paslaugų plėtra“. Projekto tikslas yra sudaryti geresnes sąlygas mokyklinio amžiaus vaikų užimtumui, socializacijai ir gebėjimų plėtotei, neformaliajam vaikų švietimui. Projekto vykdymui skiriamas dalinis finansavimas. NVŠ lėšomis NVŠ programas įgyvendinti gali visi neformaliojo vaikų švietimo teikėjai, išskyrus mokyklas, teikiančias bendrąjį ugdymą, atitinkantys Lietuvos Respublikos švietimo ir mokslo ministerijos bei Lazdijų rajono savivaldybės tarybos nustatytus reikalavimus. NVŠ krepšelio lėšomis finansuojama viena vaiko pasirinkta programa. 2019 m. vasario–birželio mėn. NVŠ veiklose dalyvavo 643 mokiniai, o spalio–gruodžio mėn. – 644 mokiniai. 9 NVŠ teikėjai siūlo 16 programų. Vienam NVŠ programoje dalyvaujančiam vaikui skiriama lėšų suma – 12,73 Eur per mėnesį. Prašome nuo 2019 m. lapkričio 1 d. pakeisti Neformaliojo vaikų švietimo lėšų skyrimo ir panaudojimo tvarkos aprašo 5 punkte nurodytą skiriamą lėšų sumą – 12,73 Eur į 13,62 Eur, kadangi 2019 m. Lazdijų rajono savivaldybei projekto veikloms vykdyti buvo skirta 68 529 Eur, iš jų projekto administravimui – 2 559,59 Eur, o 65 969,41 Eur skirti NVŠ veikloms vykdyti. 2019 m. vasario–birželio mėn. NVŠ veikloms vykdyti buvo skirta 40 226,80 Eur, o 2019 m. spalio–gruodžio mėn. laikotarpiui liko 25 742,61 Eur. Spalio mėn. yra jau paskirstyta 8 198,12 Eur NVŠ veikloms vykdyti, lieka 17 544, 49 Eur lapkričio–gruodžio mėn. Siekiant įsisavinti visas projekto „Neformaliojo vaikų švietimo paslaugų plėtra“ lėšas, didėja NVŠ programoje dalyvaujančiam vaikui skiriama lėšų suma – 13,62 Eur per mėnesį.

**Sprendimo projekto tikslas** – nuo 2019 m. lapkričio 1 d. nustatyti Neformaliojo vaikų švietimo programoje dalyvaujančiam vaikui skiriamų lėšų sumą 13,62 Eur per mėnesį ir sudaryti galimybę neformaliojo vaikų švietimo programų teikėjams naudotis Lazdijų rajono savivaldybei priklausančiomis patalpomis ir erdvėmis.

**Neigiamų pasekmių nenumatoma.**

**Parengtas sprendimo projektas neprieštarauja galiojantiems teisės aktams.**

**Dėl sprendimo projekto pastabų ir pasiūlymų negauta.**

Sprendimo projektą parengė Lazdijų rajono savivaldybės administracijos Švietimo, kultūros ir sporto skyriaus vyr. specialistė Auksė Stirbienė.

Vyr. specialistė Auksė Stirbienė